# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 18. 09. 2020

## Z A P I S N I K

**14. redne seje Občinskega sveta Občine Prevalje, ki je bila dne 17. septembra 2020, ob 17. uri, v veliki dvorani Družbenega doma, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
      2. Potrditev dnevnega reda 14. redne seje.
      3. Pregled in potrditev zapisnika 13. redne seje.
      4. Predlog Odloka o prenehanju veljavnosti Odloka o ustanovitvi organa skupne občinske uprave- Medobčinski inšpektorat Koroške – I. obravnava.
      5. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – I. obravnava.
      6. Dokument identifikacije investicijskega projekta (DIIP) Obnova izbranih odsekov lokalnih cest in javnih poti v okviru koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje.
      7. Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero«.
      8. Pregled Poročila o poslovanju Občine Prevalje v obdobju januar - junij 2020.
      9. Sklep o spremembi Sklepa o določitvi cen programov v Osnovni šoli Franja Goloba Prevalje, Enoti Vrtec Prevalje.
      10. Komisija za mandatna vprašanja, volitve in imenovanja:
* Imenovanje sodnikov porotnikov.
* Imenovanje predstavnika v Komisiji za sprejem otrok v Osnovno šolo Franja Goloba Prevalje, Enoto Vrtec Prevalje.
  + - 1. Premoženjskopravne zadeve:
* Ustanovitev javnega dobra na nepremičnini parc. št. 615 in 413/27, k.o. 884 – Farna vas.
  + - 1. Pobude in vprašanja.
      2. Razno.

Seje so se udeležili člani občinskega sveta:

1. Rafael ŠKUFCA,
2. mag. Martina RIBIČ,
3. Andrej STERMEC,
4. Marija ŠUŠEL,
5. Bernard PAČNIK,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT (seji se pridruži ob 17:02).

Seje so se udeležili še:

1. Emilija IVANČIČ, občinska uprava,
2. Veronika ŠART, občinska uprava,
3. Janja SEKAVČNIK, občinska uprava,
4. Urška ŠPANINGER EKART, občinska uprava,
5. dr. Andreja TINTA, ravnateljica OŠ Franja Goloba Prevalje,
6. Ana BUHVALD PORI, pomočnica ravnateljice OŠ Franja Goloba Prevalje,
7. mag. Primož PRAPER, EUTRIP d.o.o.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 16 občinskih svetnikov.

**Občinski svet Občine Prevalje ugotovi, da je 14. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 14. REDNE SEJE**

Župan poda točko v razpravo. Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 14. redne seje.
3. Pregled in potrditev zapisnika 13. redne seje.
4. Predlog Odloka o prenehanju veljavnosti Odloka o ustanovitvi organa skupne občinske uprave- Medobčinski inšpektorat Koroške – I. obravnava.
5. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – I. obravnava.
6. Dokument identifikacije investicijskega projekta (DIIP) Obnova izbranih odsekov lokalnih cest in javnih poti v okviru koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje.
7. Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero«.
8. Pregled Poročila o poslovanju Občine Prevalje v obdobju januar - junij 2020.
9. Sklep o spremembi Sklepa o določitvi cen programov v Osnovni šoli Franja Goloba Prevalje, Enoti Vrtec Prevalje.
10. Komisija za mandatna vprašanja, volitve in imenovanja:

* Imenovanje sodnikov porotnikov.
* Imenovanje predstavnika v Komisiji za sprejem otrok v Osnovno šolo Franja Goloba Prevalje, Enoto Vrtec Prevalje.

1. Premoženjskopravne zadeve:

* Ustanovitev javnega dobra na nepremičnini parc. št. 615 in 413/27 k.o. 884 – Farna vas.

1. Pobude in vprašanja.
2. Razno.

***K tč. 3***

**Pregled in potrditev zapisnika 13. redne seje**

Župan pove, da pisnih pripomb na zapisnik ni bilo.

Župan poda točko v razpravo.

Razprave ni bilo.

Seji se ob 17:02 pridruži občinski svetnik, Zdravko Fajmut.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za, 0 proti, je bil sprejet

**SKLEP 14/1:**

**Občinski svet Občine Prevalje sprejme Zapisnik 13. redne seje Občinskega sveta Občine Prevalje.**

***K tč. 4***

**Predlog Odloka o prenehanju veljavnosti Odloka o ustanovitvi organa skupne občinske uprave- Medobčinski inšpektorat Koroške – I. obravnava**

Uvodno obrazložitev poda Emilija Ivančič, ki pove, da je Občina Prevalje trenutno vključena v dve medobčinski upravi, in sicer prva je medobčinski inšpektorat s sedežem v Dravogradu, druga pa medobčinsko redarstvo in druge naloge s sedežem v Občini Ravne na Koroškem. Prišlo je do spremembe Zakona o financiranju občin v delu, ki se nanaša na financiranje skupnih občinskih uprav. Država namreč želi spodbuditi združevanje občin na čim večjih področjih, zato je razširila nabor nalog občin, ki jih občine lahko opravljajo preko skupnih občinskih uprav, ter je določila način financiranja tako, da se procent sofinanciranja povečuje s čim večjim številom skupnih nalog. Zaradi tega je prišlo do reorganizacije obstoječih skupnih občinskih uprav. Zato se predlaga ukinitev obstoječega medobčinskega inšpektorata v Dravogradu in prenos nalog na medobčinsko upravo s sedežem v Ravnah na Koroškem. Zaradi vsega navedenega se v gradivu nahaja Odlok o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške v prvi obravnavi in ugotovila, da je pripravljen v skladu z vsemi pravnimi akti ter ga daje občinskemu svetu v obravnavo in sprejem.

Komisija za statut in pravna vprašanja predlaga občinskemu svetu, da občinski svet v skladu s 6. odstavkom 83. člena poslovnika občinskega sveta prvo in drugo obravnavo predloga Odloka o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda predlog proceduralnega sklepa v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**PROCEDURALNI SKLEP**

**Občinski svet Občine Prevalje v skladu s 6. odstavkom 83. člena Poslovnika občinskega sveta prvo in drugo obravnavo predloga Odloka o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.**

Župan poda točko v razpravo v prvi obravnavi. Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 14/2:**

**Občinski svet Občine Prevalje sprejme Odlok o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške v I. obravnavi.**

Župan poda točko v razpravo v drugi obravnavi. Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 14/3:**

**Občinski svet Občine Prevalje sprejme Odlok o prenehanju veljavnosti Odloka o ustanovitvi organa skupne občinske uprave - Medobčinski inšpektorat Koroške.**

***K tč. 5***

**Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – I. obravnava**

Uvodno obrazložitev poda Janja Sekavčnik, ki pove, da mora v skladu z določili Zakona o cestah in Pravilnika o rednem vzdrževanju javnih cest občina z odlokom določiti način vzdrževanja občinskih javnih cest. Pove, da predmetni odlok ureja redno vzdrževanje občinskih javnih cest in določa vrste vzdrževalnih del na občinskih cestah. Redno vzdrževanje občinskih javnih cest je obvezna gospodarska javna služba, ki jo občina lahko organizira v oblikah, kot so javno podjetje ali javni gospodarski zavod, s podelitvijo koncesije ali režijski obrat. Nadaljuje, da oblike organiziranja javnih služb določa Odlok o gospodarskih javnih službah, ki določa, da se lahko javna služba rednega vzdrževanja občinskih javnih cest zagotovi v obliki koncesije. S predmetnim odlokom se tako določa organizacijska in prostorska zasnova opravljanja javne službe, vrsta del in obseg storitev javne službe, ki se izvajajo na javnih cestah, ter njihova prostorska razporeditev, pogoji za zagotavljanje in uporabo javnih dobrin, pravice in obveznosti uporabnikov, viri financiranja javne službe, vrsta in obseg objektov in naprav, potrebnih za izvajanje javne službe, ki so v lasti občine ter del javne lastnine, ki je javno dobro in varstvo, ki ga uživa in nadzor nad izvajanjem odloka. Strne, da je redno vzdrževanje javnih cest obvezna gospodarska javna služba, ki obsega vzdrževalna dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega sveta ter vzpostavitev prevoznosti cest ob naravnih in drugih nesrečah. Pove, da so dela rednega vzdrževanja pregledniška služba, redno vzdrževanje prometnih površin, cestnih objektov, bankin, naprav za odvodnjavanje, brežin in berm, prometne signalizacije in opreme, vegetacije, zagotavljanje preglednega polja in prostega profila ceste, čiščenje cest, redno vzdrževanje mejnikov in drugih funkcionalnih površin, nadzor osnih obremenitev, skupnih mas in dimenzij vozil, intervencijski ukrepi in zimska služba.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Odlokom o načinu opravljanja gospodarske javne službe rednega vzdrževanja občinskih javnih cest v občini Prevalje, v prvi obravnavi ter ga sprejema in predlaga občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje v prvi obravnavi in ugotovila, da je pripravljen v skladu z vsemi pravnimi akti ter ga daje občinskemu svetu v obravnavo in sprejem.

Župan poda točko v razpravo.

V razpravi so sodelovali Bernard Pačnik, Andrej Stermec, Štefan Peršak in Zdravko Fajmut.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 14/4:**

**Občinski svet Občine Prevalje sprejme Odlok o načinu opravljanja gospodarske javne službe rednega vzdrževanja občinskih javnih cest v občini Prevalje, v prvi obravnavi.**

***K tč. 6***

**DOKUMENT IDENTIFIKACIJE INVESTICIJSKEGA PROJEKTA (DIIP) OBNOVA IZBRANIH ODSEKOV LOKALNIH CEST IN JAVNIH POTI V OKVIRU KONCESIJSKEGA IZVAJANJA JAVNE SLUŽBE REDNEGA IN INVESTICIJSKEGA VZDRŽEVANJA LOKALNIH CEST, JAVNIH POTI IN DRUGIH PROMETNIH POVRŠIN V OBČINI PREVALJE**

Uvodno obrazložitev poda Janja Sekavčnik, ki pove, da je predmet DIIP-a obnova izbranih odsekov lokalnih cest in javnih poti ter obsega devet odsekov v skupni dolžini 24.402 m. Gre za odseke, Odsek LC 257 031, cesta Mežica – Lom – Lokovica, Odsek LC 350 273, Leše – Hermonk – Mežica, Odsek LC 350 281, Prevalje – Stražišče – Brinjeva gora – Kovač – Ocvirk, Odsek LC 350 381, cesta Zvonikov mlin – Mikl – Šentanel, pododsek: Pečar – Gornik, Odsek LC 350 381, cesta Zvonikov mlin – Mikl – Šentanel, pododsek: Črešnik – Koroš – Mikl, Odsek JP 851 621, cesta Prevalje – Klemen – Rožič, Odsek JP 851 631, cesta Godec – Gornikov križ, Odsek JP 851 871, cesta Pečnik – Šentanel in Odsek JP 851 931, cesta na Zagrad. Ocenjena vrednost investicije znaša glede na projektantsko oceno skupno 3,9 mio. EUR brez DDV oziroma 4,7 mio. EUR z DDV. Pove, da se v okviru investicije predvideva rekonstrukcija obstoječih vozišč, ureditev odvodnjavanja, izvedba navezav, ter posledično izboljšava obstoječega stanja mreže lokalnih cest in javnih poti. Predviden pričetek del je v letu 2021 ter zaključek predvidoma prva polovica leta 2023. V skladu z zakonskimi določili je DIIP podlaga za odločanje o nadaljnji izdelavi investicijske dokumentacije oziroma nadaljevanju investicije. Glede na to in glede na analizo variant po različnih kriterijih lahko ugotovimo, da je izvedba investicijske namere smiselna, zato se predlaga izbira variante, ki predvideva izvedbo investicijske namere po konceptu javno-zasebnega partnerstva. Prednosti te variante se kažejo predvsem v ohranjanju finančnih in kreditnih potencialov občine za financiranje drugih razvojnih in tekočih nalog ter v prenosu večine projektnih tveganj na zasebnega partnerja (koncesionarja), in sicer predvsem finančnih, organizacijskih in izvedbenih. Občina se v okviru te variante razbremeni neposrednega in takojšnjega pritiska na proračun, saj investicijo v fazi izvedbe financira zasebni partner, občina pa mu sredstva povrne preko enakomernih letnih plačil v daljšem obdobju trajanja koncesijskega razmerja. Ob tem je smiselno, da se v okviru koncesije za izvedbo gradbenih del, zasebnemu partnerju prenese v upravljanje in vzdrževanje še ostala cestna mreža tako, da se mu podeli posebna pravica za izvajanje javne službe rednega vzdrževanja cest na območju občine, kot to sicer dopušča in omogoča Zakon o gospodarskih javnih službah. S tem občina uredi izvajanje javne službe na celovit način, koncesionar pa je v celoti odgovoren za upravljanje s projektom in cestno infrastrukturo v času trajanja koncesijskega razmerja. Zaključi, da sta primera dobre prakse iz naše bližine občina Šoštanj in Velenje.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Dokumentom identifikacije investicijskega projekta (DIIP) »Obnova izbranih odsekov lokalnih cest in javnih poti v okviru koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje« ter ugotavlja, da so izpolnjeni pogoji za nadaljevanje postopkov izvedbe investicije v obnove izbranih odsekov lokalnih cest in javnih poti kot izhaja iz dokumenta in ga s podano pripombo (v DIIPu naj se doda člen, ki navaja, da se v primeru pridobitve sofinancerskih sredstev s strani MOP, predmetni odsek izloči iz predmeta koncesije in se ta nadomesti z novim odsekom) predlaga Občinskemu svetu v obravnavo in sprejem. Odbor za komunalne zadeve in varstvo okolja Občine Prevalje predlaga Občinskemu svetu Občine Prevalje, da se v okviru priprave naslednje faze investicijske dokumentacije podrobneje analizira in oceni pod-varianta, ki predvideva izvedbo investicije po sistemu javno-zasebnega partnerstva, skupaj s podelitvijo koncesije za izvajanje javne službe rednega vzdrževanja občinskih cest v občini Prevalje. Odbor za komunalne zadeve in varstvo okolja Občine Prevalje predlaga Občinskemu svetu Občine Prevalje, da pooblasti župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z dokumentom identifikacije investicijskega projekta – DIIP za projekt Obnova izbranih odsekov lokalnih cest in javnih poti v okviru koncesijskega izvajanja javne službe rednega vzdrževanja lokalnih cest, javnih poti in drugih prometnih površin v Občini Prevalje se z njim strinja in ga predlaga občinskemu svetu v obravnavo. Odbor za proračun in finance predlaga Občinskemu svetu Občine Prevalje, da se v okviru priprave naslednje faze investicijske dokumentacije podrobneje analizira in oceni pod-varianta, ki predvideva izvedbo investicije po sistemu javno-zasebnega partnerstva, skupaj s podelitvijo koncesije za izvajanje javne službe rednega vzdrževanja občinskih cest v občini Prevalje. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 14/5:**

**Občinski svet Občine Prevalje sprejme Dokument identifikacije investicijskega projekta (DIIP) »Obnova izbranih odsekov lokalnih cest in javnih poti v okviru koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje« ter ugotavlja, da so izpolnjeni pogoji za nadaljevanje postopkov izvedbe investicije v obnove izbranih odsekov lokalnih cest in javnih poti kot izhaja iz dokumenta.**

**Občinski svet Občine Prevalje predlaga, da se v okviru priprave naslednje faze investicijske dokumentacije podrobneje analizira in oceni pod-varianta, ki predvideva izvedbo investicije po sistemu javno-zasebnega partnerstva, skupaj s podelitvijo koncesije za izvajanje javne službe rednega vzdrževanja občinskih cest v občini Prevalje.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.**

***K tč. 7***

**DOKUMENT IDENTIFIKACIJE INVESTICIJSKEGA PROJEKTA – DIIP ZA PROJEKT: IZGRADNJA ŠPORTNEGA KOMPLEKSA »KOROŠKI PLEZALNI CENTER IN PARK JEZERO«**

Uvodno obrazložitev poda župan, dr. Matic Tasič, ki pove, da je občina investitor večnamenskega športnega objekta in ureditve bližnjega parka s hišo Jezero. Objekt Koroški plezalni center se bo predvidoma gradil ob obstoječi stavbi Osnovne šole Franja Goloba Prevalje in bo namenjen predvsem izvajanju dejavnosti športnega plezanja in izobraževanju na tem področju. Pove, da namerava investitor v neposredni bližini urediti degradirano področje v park, v sklopu parka pa urediti tudi kulturno dediščino, hišo Jezero, ki bo nudila prostor kulturnim, izobraževalnim vsebinam s poudarkom na digitalizaciji vsebine in opreme. Investitor namerava investicijo financirati z lastnimi sredstvi, nepovratnimi sredstvi Eko sklada in sredstvi Ministrstva za izobraževanje in šport. Sredstva Eko sklada so predvidena po shemi sofinanciranja novogradenj splošnega družbenega pomena (Nepovratne finančne spodbude za nove naložbe v gradnjo skoraj nič-energijskih stavb splošnega družbenega pomena 72SUB-sNESLS19). Investitor predvideva tudi donacijo, ki predstavlja pomemben vir finančnih sredstev. Nadaljuje, da skupna vrednost investicije po tekočih cenah z DDV znaša 5.696.406,02 EUR. Od tega so nepovratna sredstva Eko sklada predvidena v znesku 516.119,00 EUR, lastna sredstva Občine Prevalje s sofinancerji znašajo 2.000.000,00 EUR. Na podlagi interventnega zakona za odpravo ovir pri izvedbi pomembnih investicij po epidemiji COVID-19 bo po predlogu za zaprtje finančne konstrukcije projekta, Ministrstvo za izobraževanje, znanost in šport prispevalo 3.180.287,02 EUR. Zaključi, da se z investicijo predvidevajo aktivnosti, ki se bodo izvajale predvidoma v letih 2020, 2021 in 2022.

Predsednik Odbora za komunalne zadeve in varstvo okolja, Andrej Stermec, pove, da je Odbor za komunalne zadeve in varstvo okolja obravnaval Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero« in nanj podal pripombe:

- Potrebno je popraviti pravne podlage (str 9., in sicer:

(a) Energetski zakon - pravilna navedba (Uradni list RS, št. 60/19 – uradno prečiščeno besedilo in 65/20)!

(b) Pravilnik o učinkoviti rabi energije v stavbah - pravilna navedba (Uradni list RS, št. 52/10 in 61/17 – GZ)!

(c) Strategija kulturne dediščine, Ministrstvo za kulturo, nov 2018 2020-2023

(d) Manjka Zakon o športu (Uradni list RS, št. 29/17, 21/18 – ZNOrg in 82/20)

(e) Manjka Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20)

(f) Manjka Uredba o zelenem naročanju (Uradni list RS, št. 51/17 in 64/19)

- Dokument je potrebno vsebinsko uskladiti z določili zgoraj navedenih, trenutno veljavnih pravnih podlag

- Pripraviti je potrebno obširnejšo obrazložitev

- Hišo je potrebno opredeliti znotraj območja parka).

S podanimi pripombami ga podaja Občinskemu svetu v obravnavo in sprejem. Odbor za komunalne zadeve in varstvo okolja predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednica Odbora za družbene dejavnosti, Aleksandra Saša Horvat, pove, da Odbor za družbene dejavnosti sprejme Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero« in ga predlaga Občinskemu svetu Občine Prevalje v obravnavo in sprejem s pripombo, da naj se prenova gospodarskega poslopja v lasti župnišča izvzame in se hišo poskuša opredeliti znotraj območja parka. Odbor predlaga, da občinski svet pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti sprejel Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero« in ga predlaga Občinskemu svetu Občine Prevalje v sprejem. Odbor predlaga, da občinski svet pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Dokumentom identifikacije investicijskega projekta - DIIP za projekt: Izgradnja Športnega kompleksa »Koroški plezalni center in park jezero«, se z njim strinja ter ga predlaga občinskemu svetu v obravnavo in sprejem. Odbor predlaga občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Dokumenta identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero« in ga daje občinskemu svetu v obravnavo in sprejem naslednjimi dopolnitvami in popravki dokumenta:

- s popravki pravnih podlag na strani 9, in sicer:

• Energetski zakon (Uradni list RS, št. 60/19 – uradno prečiščeno besedilo in 65/20)

• Pravilnik o učinkoviti rabi energije v stavbah (Uradni list RS, št. 52/10 in 61/17 – GZ),

• Strategija kulturne dediščine, Ministrstvo za kulturo, 2020-2023,

• Zakon o športu (Uradni list RS, št. 29/17, 21/18 – ZNOrg in 82/20)

• Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20)

• Uredba o zelenem naročanju (Uradni list RS, št. 51/17 in 64/19).

- z vsebinsko uskladitvijo z določili zgoraj navedenih, trenutno veljavnih pravnih podlag,

- z obširnejšo obrazložitvijo ter

- opredelitvijo objekta Jezero brez parcelnih številk.

Župan poda točko v razpravo.

V razpravi so sodelovali Bernard Pačnik, Bogdan Pupavac, Zdravko Fajmut in Aleksandra Saša Horvat.

V času glasovanja je bilo v dvorani 17 svetnikov. Glasovalo je 16 svetnikov.

S 15 glasovi za in 1 proti, je bil sprejet sklep:

**SKLEP 14/6:**

**Občinski svet Občine Prevalje sprejme Dokument identifikacije investicijskega projekta – DIIP za projekt: Izgradnja Športnega kompleksa »Koroški plezalni center in park Jezero«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 8***

**PREGLED POROČILA O POSLOVANJU OBČINE PREVALJE V OBDOBJU JANUAR - JUNIJ 2020**

Uvodno obrazložitev poda Veronika Šart, ki pove, da skladno s 63.členom Zakona o javnih financah, župan poroča občinskemu svetu o izvrševanju proračuna v prvem polletju tekočega leta. Povzame, da je bilo poslovno poročilo posredovano občinskim svetnikom dne 29.7.2020 preko elektronske pošte. Občinski svet Občine Prevalje je na 10. redni seji dne 30.1.2020 sprejel Odlok o proračunu Občine Prevalje za leto 2020 in na 13. redni seji dne 18.06.2020 sprejel Odlok o spremembi Odloka o proračunu Občine Prevalje za leto 2020. Pri pregledu poslovanja za prvo polletje je razvidno, da celotni prihodki znašajo 2.869.649 €, kar predstavlja 26,1 % realizacijo veljavnega proračuna. Nadaljuje, da je realizacija davčnih prihodkov 42,8 % in znaša 2.241.384 €, od tega je dohodnina realizirana 49,1 %. Nadomestilo za uporabo stavbnega zemljišča je bilo realizirano v višini 7.000 EUR, odločbe za leto 2020 za pravne in fizične osebe še niso bile izdane do 30.6.2020. Domači davki na blago in storitve so bili realizirani v višini 127.341 €, kar pomeni 42,3 % realizacijo veljavnega proračuna. Nedavčni prihodki so bili realizirani v višini 374.310 €, kar predstavlja 51,4 % realizacijo veljavnega proračuna. Kapitalski prihodki so bili realizirani 1,2 % veljavnega proračuna. Transferni prihodki so bili realizirani v višini 5,3 %. Sem spadajo prihodki iz naslova požarne takse, javnih del, letno nadomestilo v skladu z Zakonom o gospodarjenju z gozdovi in povračilo stroškov subvencij tržnih najemnin. Prejeta sredstva iz državnega proračuna iz sredstev proračuna Evropske unije iz strukturnih skladov so bila realizirana v višini 224.721 iz naslova projekta Igralni prostor-NatureGame. Povzame, da je pri pregledu odhodkovne strani bilance razvidno, da so postavke usklajene glede na plan in pri upoštevanju posameznih prerazporeditev ni prekoračitev postavk. Nižja realizacija je pri investicijskih odhodkih in investicijskih transferjih, kar je posledica dinamike investicij in plačilnih rokov. Do 30.6.2020 je bil najet kratkoročni kredit v višini 475.278 €. Prvi zahtevek za projekt čistilna naprava je bil oddan 27.5.2020, odobren 16.7.2020 izplačan pa 6.8.2020.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Poročilom o poslovanju Občine Prevalje v obdobju januar – junij 2020, se z njim strinja ter ga predlaga občinskemu svetu v obravnavo.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 14/7:**

**Občinski svet Občine Prevalje je obravnaval in je seznanjen s Poročilom o poslovanju Občine Prevalje v obdobju januar – junij 2020.**

***K tč. 9***

**SKLEP O SPREMEMBI SKLEPA O DOLOČITVI CEN PROGRAMOV V OSNOVNI ŠOLI FRANJA GOLOBA PREVALJE, ENOTI VRTEC PREVALJE**

Uvodno obrazložitev poda pomočnica ravnateljice Ane Buhvald Pori, ki pove, da je Občinski svet Občine Prevalje na seji dne 18.6.2020 sprejel ceno programa za kombinirani oddelek v OŠ Prevalje, Enoti Vrtec Prevalje. Sprejeta cena programa za kombinirani oddelek se uporablja od 1.9.2020 dalje. OŠ Franja Goloba Prevalje je iz razlogov, opisanih v njihovi obrazložitvi (v prilogi) in na podlagi pridobljenega odgovora s strani pristojnega ministrstva na Občino Prevalje kot ustanoviteljico javnega zavoda podala predlog za spremembo cene programa kombiniranega oddelka.

Nova cena programa za kombiniran oddelek (od 1 do 6 let) , ki jo predlaga šola, je enaka ceni programa za II. starostno skupino in znaša 388,77 €. Nova cena začne veljati naslednji dan po objavi v Uradnem glasilu slovenskih občin, uporablja pa se od 1.10.2020 dalje.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval predlog Sklepa o spremembi Sklepa o določitvi cen programov v OŠ Franja Goloba Prevalje, Enoti Vrtec Prevalje in ga sprejme in predlaga Občinskemu svetu Občine Prevalje v obravnavo in sprejem. Sklep se objavi v Uradnem glasilu slovenskih občin.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s predlogom Sklepa o spremembi Sklepa o določitvi cen programov v OŠ Franja Goloba Prevalje, Enoti Vrtec Prevalje in ga sprejme in predlaga Občinskemu svetu Občine Prevalje v obravnavo in sprejem. Sklep se objavi v Uradnem glasilu slovenskih občin.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 14/8:**

**Občinski svet Občine Prevalje sprejme Sklep o spremembi Sklepa o določitvi cen programov v OŠ Franja Goloba Prevalje, Enoti Vrtec Prevalje.**

**Sklep se objavi v Uradnem glasilu slovenskih občin.**

***K tč. 10***

**10. Komisija za mandatna vprašanja, volitve in imenovanja:**

**a. Imenovanje sodnikov porotnikov**

Uvodno obrazložitev poda Rafael Škufca, predsednik Komisije za mandatna vprašanja, volitve in imenovanja, ki pove, da je Okrožno sodišče v Slovenj Gradcu dne 14.08.2020 objavilo poziv za predlaganje kandidatov za sodnike porotnike in da je predlagatelj lahko tudi lokalna skupnost. Nadaljuje, da se predlaga lahko skupaj 8 članov in da morajo vsi kandidati za sodnike porotnike izpolnjevati pogoje po 42. členu Zakona o sodiščih, in sicer državljanstvo Republike Slovenije, dopolnjenih 30 let starosti, da ni bil pravnomočno obsojen na kaznivo dejanje, ki se preganja po uradni dolžnosti, zdravstvena in osebna primernost ter da aktivno obvlada slovenski jezik. Kandidat za sodnika porotnika za mladoletnike, mora biti po 4. odst. 462. člena Zakona o kazenskem postopku izvoljen izmed profesorjev, učiteljev, vzgojiteljev in drugih oseb, ki imajo izkušnje z vzgojo mladoletnikov. Zaključi, da se ob kandidiranju lahko upoštevajo tudi tiste osebe, ki so že sedaj opravljale to funkcijo. Mandat traja pet let. Pove, da je Komisija za mandatna vprašanja, volitve in imenovanja, izpeljala predhodni postopek in predlaga kandidata, kakor izhaja iz predloga sklepa.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 14/9:**

**Občinski svet Občine Prevalje predlaga naslednje kandidate za imenovanje sodnikov porotnikov Okrožnega sodišča v Slovenj Gradcu:**

**1. Vilijem Hrvatin, roj. 04.10.1953, stanujoč Na produ 12, 2391 Prevalje.**

**2. Štefan Keber, roj. 29.11.1947, stanujoč Trg 3d, 2391 Prevalje.**

**3. Alojz Ovnič, roj. 18.06.1947, stanujoč Trg 10, 2391 Prevalje.**

**4. Jure Penec, 26.04.1974, stanujoč Suhi Vrh 5c, 2391 Prevalje.**

**5. Igor Makič, roj. 14.09.1967, stanujoč Stražišče 17, 2391 Prevalje.**

**6. Mitja Horvat, roj. 23.02.1962, stanujoč Dolga Brda 40/a, 2391 Prevalje.**

**7. Nina Taks, roj. 04.08.1980, stanujoča Ugasle peči 6, 2391 Prevalje.**

**8. Silvo Gorenšek, roj. 25.12.1955, stanujoč Leše 58, 2391 Prevalje.**

**b. Imenovanje predstavnika v Komisiji za sprejem otrok v Osnovno šolo Franja Goloba Prevalje, Enoto Vrtec Prevalje**

Uvodno obrazložitev poda Rafael Škufca, predsednik Komisije za mandatna vprašanja, volitve in imenovanja, ki povzame, da je Občina Prevalje prejela poziv za posredovanje predstavnika Občine Prevalje v Komisiji za sprejem otrok v Osnovno šolo Franja Goloba Prevalje, Enoto Vrtec Prevalje ter da komisija odloča o vpisu otrok v vrtec. Mandat traja 4 leta. Pove, da je Komisija za mandatna vprašanja, volitve in imenovanja Občine Prevalje izpeljala predhodni postopek in predlaga kandidate, kakor izhaja iz predloga sklepa.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 14/10:**

**Občinski svet Občine Prevalje imenuje za predstavnika občine v Komisiji za sprejem otrok v OŠ Franja Goloba Prevalje, Enota Vrtec Prevalje, Staša Lodranta, roj. 18.08.1985, stanujočega Trg 65, 2391 Prevalje.**

***K tč. 11***

**PREMOŽENJSKOPRAVNE ZADEVE:**

**Ustanovitev javnega dobra na nepremičnini parc. št. 615 in 413/27 k.o. 884 – Farna vas**

Uvodno obrazložitev poda Emilija Ivančič, ki pove da je pri pregledu zemljiškoknjižnega stanja nepremičnin v lasti Občine Prevalje bilo ugotovljeno, da nekatere nepremičnine, ki so v lasti Občine Prevalje, v naravi dejansko predstavljajo grajeno javno dobro lokalnega pomena, saj v naravi predstavljajo kategorizirane ceste, ki pa še niso pridobila statusa javnega dobra. Skladno z določili Zakona o cestah (Uradni list RS, št. 109/10, 48/12, 36/14 – odl. US, 46/15 in 10/18) javne ceste predstavljajo javno dobro in so izven pravnega prometa. Cesta je opredeljena kot površina, omejena z mejo cestnega sveta, ki jo lahko uporabljajo vsi ali pa le določeni udeleženci v prometu pod pogoji, določenimi z zakonom in drugimi predpisi. Javna cesta pa je določena kot cesta, ki jo država ali občina, v skladu z merili za kategorizacijo javnih cest, razglasi za javno cesto določene kategorije in jo lahko vsak prosto uporablja na način in pod pogoji, določenimi z zakonom in drugimi predpisi. V skladu z določili 7. točke 3. člena Zakona o urejanju prostora (Uradni list RS, št. 61/17) so grajeno javno dobro zemljišča, objekti in deli objektov, namenjeni takšni splošni rabi, kot jo glede na namen njihove uporabe določa zakon ali predpis, izdan na podlagi zakona. Grajeno javno dobro je državnega in lokalnega pomena. Strne, da iz urbanističnega mnenja št. 350-0184/2020-17 z dne 17.08.2020 izhaja, da zemljiški parceli št. 615 in 413/27, obe k.o. 884 – Farna vas, v naravi predstavljajo površine za javni promet. Glede na zgoraj navedeno dejstvo, so izpolnjeni pogoji, da navedeni zemljiški parceli pridobita status grajenega javnega dobra lokalnega pomena v skladu z določili 245. člena ZUreP-2.

Predsednik Odbora za komunalne zadeve in varstvo okolja, Andrej Stermec, pove je Odbor za komunalne zadeve in varstvo okolja obravnaval predlog sklepa, da se nepremičninam parc. št. 615 in 413/27, obe k.o. 884 – Farna vas, dodeli status javnega dobra in se z njim strinja ter ga potrjuje in predlaga občinskemu svetu v obravnavo in sprejem

Predsednik Komisije za statut in pravna vprašanja, Aleksander Ristič, pove da je Komisija za statut in pravna vprašanja obravnavala predlog Sklepa o ustanovitvi javnega dobra na nepremičnini parc. št. 615 in 413/27 obe k.o. 884 – Farna vas in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 14/11:**

**Nepremičninam parc. št. 615 in 413/27, obe k.o. 884 – Farna vas, se dodeli status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

***K tč. 12***

**POBUDE IN VPRAŠANJA**

Občinski svetnik, Bernard Pačnik, je podal naslednja vprašanja:

1.) Zanima ga, kako je s podelitvijo soglasij za optiko. Ne ve, ali je prav, da se ponudniku optičnih storitev poda soglasje za izgradnjo optičnega omrežja, ali se naj s podpisom počaka.

Župan na seji odgovori, da so bili s predstavniki podjetja Telekom že opravljeni razgovori. Dogovorjeno je bilo, da bo podjetje Telekom gradilo optično omrežje znotraj strnjenega naselja mesta Prevalj, in sicer odprto optično mrežo, ki bo odprta za kateregakoli operaterja. Zaradi navedenega apelira na občane, da podajo soglasja k izgradnji optičnega omrežja, da se lahko čimprej prične z izgradnjo optičnega omrežja. Ob tem župan pojasni tudi, da se na razpis za zapolnitev belih lis na Koroškem, Štajerskem in Prekmurju, ni prijavil noben izvajalec, zato je še vedno v teku postopek, kako zapolniti bele lise na Prevaljah.

2.) Zanima ga, kako daleč je občina z izgradnjo vodohrana na Lešah, saj ob vsakem deževju, voda na Lešah ni več pitna. Želi datumsko umestitev, kdaj se lahko pričakuje izgradnja vodohrana na Lešah.

Župan na seji odgovori, da se v sklopu uravnoteženja vodovodnega sistema delno izgradijo novi vodni viri na Lešah, Šentanelu, na Stražišču - Brijeva gora in vodohram pri Dobrniku in projekt predvideva delno tudi priključitev na daljinski vodovod. Pove, da se načrtuje pričetek izgradnje vodohrana na Lešah takoj, ko dobimo sklep pristojnega ministrstva in odobrena sredstva s strani države. Upamo in želimo si, da bomo z izgradnjo pričeli prihodnje leto.

3.) Izpostavi poplavljanje blokov na Prevaljah ob vsakem večjem nalivu. Apelira na pristojne službe, da najdejo trajno rešitev.

Župan na seji odgovori, da občina dela na tem projektu in da se bo poplavna varnost izboljšala po izvedbi novega kolektorskega sistema z bistveno večjimi profili. Doda, da na nekatere stvari vplivajo tudi sami občani, saj so pristojne službe ob vzdrževanju kanalov ugotovile, da je bilo vse zamašeno z vložki, plenicami, ipd. Pove, da so se sestali predstavniki stanovanjskega podjetja in komunalnega podjetja ter pregledali kanalizacijo posameznih objektov, ki jih najpogosteje poplavlja. Glede na izsledke so pripravili predloge, na kje in na kakšen način je možno izboljšati stvari.

4. Opozori na Šentanelski graben, kjer se vsako leto ponavlja ista zgodba, saj graben ob vsakem narastlem dežju poplavi. Zanima ga, zakaj se zadeva ne premakne iz mrtve točke.

Župan na seji odgovori, da so projekti že uvrščeni v AJDO in da občina namerava narediti korak naprej na tem področju, tako na področju obnove cest, kot pri ureditvi obeh propustov.

Sejo zapusti Rafael Škufca ob 18:10.

Zdravko Fajmut poda repliko in pojasni, da poplavlja cesto Občine Prevalje, ki teče od Štoparja proti Šentanelu in da naj se po nepotrebnem ne uporablja njegovega priimka.

Občinski svetnik, Zdravko Fajmut, je podal predlog:

Predlaga, da ko se bodo dajala soglasja za prekop ceste za izgradnjo optičnega omrežja, naj bodo občani in pristojne službe pozorni na določila pogodbe in naj vztrajajo, da se v pogodbi zapiše, da se bo po posegih, na poseženih zemljiščih vzpostavilo prvotno stanje in ne da se bodo izkopi samo zakrpali in bodo čez leta tam nastale luknje.

Občinska svetnica Martina Ribič, je podala naslednje vprašanje:

Zanima jo, kdaj se bo cesta Ob Meži očistila na način, da se bodo iz ceste in sosednjih zemljišč odstranile palete, postavljeni prenosni wc-ji, odložene betonske cevi, itd.

Župan na seji odgovori, da se bo cesta še v letošnjem letu grobo asfaltirala ter da se bo glede odstranitve naloženih stvari podal terminski načrt.

Občinski svetnik, Andrej Stermec, je podal naslednje vprašanje:

Zanima ga, kdaj se bo postavila tabla za osmrtnice na Spodnjem kraju, saj se nanjo čaka že tri mesece. Pove, da je po pogovoru z občani mnenja, da je najboljša lokacija zraven oglasne deske Občine Prevalje.

Občinska svetnica Marija Šušel, je podala naslednjo pobudo:

Opozori na nevarnost ceste Leše Prevalje, odcep na Glavarstvo, mimo Pilota. Pove da to ni več normalno, ker se ljudje vozijo 90km/h,100km/uro in pove, da ogledalo ne pomaga več. Opozori tudi na parkiranje avtov, saj ko se zavija iz odcepa na Glavarstvo na glavno cesto Prevalje - Leše, se mora postaviti na nasprotni vozni pas.

Župan na seji odgovori, da bo občinska uprava angažirala Svet za preventivo in vzgojo v cestnem prometu, ki bo poiskal najboljšo možno rešitev.

Občinski svetnik, Štefan Peršak, je podal naslednjo zahvalo in pobudo:

1.) Pove, da se v imenu KS Šentanel in krajanov Jamnice zahvali Občini Prevalje in izvajalcem, ob zaključku asfaltiranja odseka med Zvonikom in Črešnikom. Upa, da se bo lahko ta odsek tudi uradno otvoril.

2.) Poda pobudo, da se uredi odlagališče smeti pri POŠ Šentanel, saj je en postavljen zabojnik absolutno premalo. Predlaga, da se doda zabojnik za papir in en zabojnik za steklo.

3.) Doda še pobudo, da se najdejo sredstva za nabavo dveh košev v mali dvorani za igranje male košarke.

Občinski svetnik, David Kavtičnik, je podal naslednjo pobudo:

Predlaga, da se na cesti proti stadionu postavi nazaj ogledalo, kot je bilo včasih, saj je cesta zaradi kolesarjev in otrok, ki prečkajo cesto, brez ogledala, zelo nevarna.

Občinski svetnik, Aleksander Ristič, je podal naslednje vprašanje:

Zanima ga, ali v Družbenem domu na Prevaljah res že deluje 5G omrežje.

Župan na seji odgovori, da na občini še ne deluje 5G omrežje.

Občinski svetnik, Bogdan Pupavac, je podal naslednjo pobudo in vprašanje:

1.) Pridruži se k pobudi Štefana Peršaka in predlaga, da se opravi nakup dveh malih košev za igranje male košarke v telovadnici.

2.) Zanima ga, ali se kaj razmišlja o zidanem mostu čez Mežo za na Leše, o čemer je bilo govora kakšno leti dni nazaj.

Občinska svetnica Aleksandra Horvat, je podala naslednjo pobudo:

Opozori na lokacijo na Poljani, kjer se lokalna cesta iz Holmca veže na glavno cesto. Pove, da je na cesti precejšnja udrtina in prosi za sanacijo.

Občinski svetnik, Ivan Backović, je podal naslednje vprašanje:

Pove, da je pot ob reki Meži do Poljane s kolesi neprevozna, saj so se ob neurju podrla drevesa. Zanima ga, kdo bi ta podrta drevesa lahko pospravil in sprostil pot, da bo prehodna.

Župan na seji odgovori, da bomo stopili v stik z lastniki nepremičnin in se poskusili dogovoriti glede tega, saj ta pot ni v lasti Občine Prevalje.

Občinski svetnik, Maks Pučelj, je podal naslednjo pobudo:

Glede pobude Štefana Peršaka za nabavo košarkarskih košev predlaga, da naj podajo vlogo na gospoda Fajmuta za morebitno donacijo.

***K tč. 13***

**RAZNO**

Maks Pučelj prebere dopis predsednika krajevne skupnosti Holmec, in sicer z naslovom pripombe KS Holmec na gradivo za 14. redno sejo Občinskega sveta Občine Prevalje. Pove, da predsednik KS Holmec, g. Kerec Venceslav zaradi bolezni ni uspel sklicati seje sveta KS Holmec, zato je zaprosil g. Pučlja, da na seji občinskega sveta poda pripombe glede predloga 5. in 6. točke dnevnega reda. Povzame, daje iz dokumentov in dosedanjega dela občine jasno videti, kot da KS Holmec ne obstaja, saj do sedaj niso bile upoštevane nobene pripombe in sklepi sveta KS Holmec, kar se tiče potreb vzdrževanja infrastrukture in drugih problemov. V letošnjem letu je bila izvedena samo preplastitev ceste mimo kmetije Kavh v dolžini 150 m. KS je občini potrebna samo za posredovanje pri izvajanju določenih projketov, ko občinske službe niso sposobne ali se jim ne ljubi doseči dogovora s krajani. Našteje odprte probleme, ki so sanacija ceste od križišča do Gradišnikovega mosta vključno z mostom, sanacija ceste odcep proti železnici – ob tunelu proti Rutniku, sanacija ceste odcep Plazl do Skuka, sanacija ceste pri stražnici Tomaž – Vušnik, asfaltiranje ceste na Belšak, sanacija in vgradnja propustov na občinskih cestah, sanacija pešpoti, da bodo krajani lahko varno hodili po njej in sanacija vodotokov zaradi plazenja in izpodjedanja struge potoka (Lokovica – Poljana), zaradi česar je poplavno ogrožena Poljana. Poleg vsega pa se krajani sprašujejo, ali niso prioritete občine, da najprej uredi ceste in druge infrastrukturne potrebe in šele potem razmišlja o projektih, ki so namenjeni le ozkemu centru Prevalj ali celo v privatnem interesu.

Župan odgovori, da vse pripombe, ki pridejo na občino iz vseh krajevnih skupnosti, jemljejo resno. Od leta 2013-2020 je bilo v krajevno skupnost bilo vloženo preko milijon evrov občinskih sredstev. Res je, da je še veliko stvari za narediti, ampak vseeno se mu ne zdi na mestu pripomba, da se v krajevne skupnosti ne vlaga denarja. Poskrbljeno je, da se komunalna in cestna infrastruktura izboljšuje. Stremi se k temu, da se Prevalje enakomerno razvijajo. Povzame, da pa so nekateri odseki zaradi prometnosti in nujnosti šolskih poti primorani reševati prednostno. Strne, da nobena krajevna skupnost ni na stranskem tiru in da se bo občina še naprej trudila vlagati v vse krajevne skupnosti po najboljših možnih močeh.

Seja je bila zaključena ob 18.25.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 14/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 14/2 k tč. 4 – Izvršen na seji.

Sklep 14/3 k tč. 4 – Izvršen na seji.

Sklep 14/4 k tč. 5 – Izvršen na seji.

Sklep 14/5 k tč. 6 – Izvršen na seji.

Sklep 14/6 k tč. 7 – Izvršen na seji.

Sklep 14/7 k tč. 8 – Izvršen na seji.

Sklep 14/8 k tč. 9 – Izvršen na seji.

Sklep 14/9 k tč. 10 – Izvršen na seji.

Sklep 14/10 k tč. 10 – Izvršen na seji.

Sklep 14/11 k tč. 11 – Izvršen na seji. Sklep se objavi v Uradnem glasilu slovenskih občin.